section_heading: Rekordi
paragraph_text: Juventus je u sezoni 2011./12. zabilježio nekoliko rekorda. Postao je prva momčad kojoj je uspjelo ostati neporažena kroz svih 38 utakmica u talijanskome prvenstvu otkako se u Serie A natječe 20 klubova. Te je sezone Juventusova pobjeda od 5:0 u Firenci protiv Fiorentine ostala zabilježena kao najveća gostujuća pobjeda nekog kluba te sezone, a uz to Stara Dama je te sezone imala uvjerljivo najbolju obranu u Italiji te među ligama petice sa samo 20 primljenih zgoditaka u 38 utakmica.